Vaikse Ookeani Lõunadivisjoni külastajad võivad lahkuda
erinevate tunnete ja mõtetega,
kuid üks kestvaid muljeid on:
„Ma käisin just ühes maailma ilusamas kohas.“
Selle päikeseküllastest saartest metsikute liivaväljadeni
Austraalia sisemaal, on Vaikse Ookeani
Lõunadivision ime, mida vaadata.
Rohkem kui 400 000 adventisti elab selles divisjonis.
Ja seal on üks adventist iga 86 inimese kohta.
Esmapilgul võib tunduda, et kogudusel läheb siin hästi,
kuid pange tähele, et siin on veel üle 34 miljoni inimese,
kelleni jõuda adventsõnumiga lootusest.
34 miljonit inimest, kes vajavad teadmist,
et Jeesus armastab neid. Inimesed,
keda Jumal nimetab enda omadeks.
Inimesed, kelleni Jumal soovib, et me jõuaksime.
Kui 13. hingamispäeva annetus viimati
sellesse divisjoni tuli, oli aasta 2006
ja osa teie annetustest aitas osta lennuki
Paapua Uus-Guineasse.
Tol ajal, kui see annetus koguti,
püstitas see 13. hingamispäeva annetuste rekordi
adventkoguduse ajaloos.
Teie ustavad palved ja rahaline toetus aitas osta
märkimisväärse lennuki,
millel on veel märkimisväärsem missioon.
Jõudmine raskesti ligipääsetavatesse
piirkondadesse Paapua Uus-Guineas.
Paljud adventistid kuulsid Paapua Uus-Guineast,
kui Eric Were avaldas oma filmi „Uus-Guinea hüüd“.
Film näitas koguduseliikmetele üle kogu maailma,
millist misjonitööd seal tehakse.
Eric Whear veetis 40 päeva käies
misjonär Len Barnardi järel mööda raskeid mägiradu,
läbi palavate mudaste džunglite,
üle kiirevooluliste jõgede ja lõpuks kõrgendikele,
kus nad kohtusid Karimui kannibalidega.
Seal ravisid nad inimeste haavu,
aitasid parandada haigeid ja kõige tähtsam
– rääkisid neile Jeesusest.
Täna võib selle varase töö vilju näha
rohkem kui 235 000 adventisti elus,
kes praegu Paapua Uus-Guineas elab.
Tänapäeval võtab see sama reis misjonipioneeridel
umbes 30 minutit – uue misjonilennukiga,
mis teie annetuste eest ostetud.
Lennuk on baasis Gorokas,
Adventistide Lennuteenistuse hangaaris.
Lennuki piloot Roger Millist on oma teisel
teenimise ringil Paapua Uus-Guineas misjonipiloodina.
Ta naasis Gorokasse 2005. aastal
ja on muutnud misjonilendude teenistuse
tipptasemel operatsiooniks.
Roger ja lennuk lennutavad misjonäre,
kes elavad ja töötavad kohalikes mägikülades ümber Goroka.
Need misjonärid pühendavad vähemalt aasta oma elust,
et rääkida lugu Jeesusest
ja Tema armastusest ning andestusest.
Kui nad lahkuvad, et liikuda edasi uude külla,
jagatakse pisaraid inimestega,
kes neid armastama on hakanud.
Lennukit kasutatakse ka, et transportida õpetajaid,
koguduse juhte ja tervishoiutöötajaid
väikestesse küladesse ja kogukondadesse
Paapua Uus-Guinea saarestikus.
Misjonilennuk on parim neisse väikestesse
mägiküladesse pääsemiseks.
Ei ole palju lennukeid,
mis suudavad maanduda ja õhku tõusta lennuradadelt,
mis vaid mõnisada meetrit pikad.
Lisades fakti, et mõned lennurajad
on ligi 14 kraadise tõusunurga all, on lihtne näha,
miks igaüks ei ole võimeline tegema sellist ohtlikku tööd.
Pastor Millist ja ülejäänud Adventistide Lennuteenistuse
personal on tõeliselt pühendunud oma missioonile.
Misjonilennuk PAC XL mahutab suurel hulgal pagasit
ning kuni 12 inimest korraga.
Lennuk veab tihti katusematerjale uutele kirikutele,
mida džunglis ehitatakse, aga ka kodalikke saadusi,
mis viiakse suurematesse linnadesse ja müüakse,
et inimesed neis kaugeis külades saaksid elatist teenida.
Kandes seda kaupa väikse tasu eest,
aitab Adventistide Lennuteenistus katta misjonäride
ja materjalide transportimise kulusid saartel.
Läbi oma unikaalse teenistuse täidab Adventistide
Lennuteenistus kutset viia evangeelium maailma äärteni.
See tähendab meile väga palju, et oleme võinud saada
uue turbiinijõul töötava lennuki.
See on tõstnud oluliselt meie turvalisuse
ja töövõime taset nii pilootide kui ka reisijate jaoks.
Peaaegu iga päev saan ma e-maile inimestelt,
kes ütlevad, et me oleme nende palvetes iga päev.
Me töötame väljakutset pakkuval alal ja teadmine,
et koguduseliikmed üle kogu maailma nagu ka
koguduseliikmed Vaikse Ookeani Lõunadivisjonis
ja Paapua Uus-Guineas toetavad meid ja on ühinenud
Adventistide Lennuteenistusega ja vahenditega,
mis meil on, see tähendab meile väga palju.
Me teame, et me pole üksi selles, mida teeme.
2006. aasta 13. hingamispäeva annetus aitas ehitada ka
jumalateenistuse ruumi Fultoni Kolledzis Fidzi saarel.
Kool on koduks rohkem kui 200-le teoloogia,
kunsti ja majanduse tudengile.
Kool teenib õppekeskusena Vaikse Ookeani Lõunadivisjoni
idasaarte unioonis, millel on rohkem kui 93 000 liiget.
See mängib elutähtsat rolli koguduse arengus siin.
Praegu asub kool piltilusas koolilinnakus Fidzi kirdeosas.
See asutati 1940-ndate alguses
ja on õpetanud välja adventnoori,
kes on läinud välja kogudust teenima,
mitte ainult Vaikse Ookeani Lõunadivisjoni,
vaid ka maailma misjonipõllule.
Panus, mille lõpetajad ja teised,
kes on just Fultonist läbi käinud
oma õpinguaastate jooksul,
nende panus kogukonnale ja valitsusele
ning kogudusele on silmapaistev.
Kolledz asub pealinna, Suva läheduses,
mis on tempokas ja kasvav linn.
Hiljuti otsustas Suva kõrgem kohus,
et kooli kinnisvara tuleb tagastada maaomanikele.
See otsus tähendab, et koguduse juhtkond
peab leidma koolile uue asupaiga.
Vaikse Ookeani Lõunadivisjoni kogudus kasutab
osa selle kvartali 13. hingamispäeva annetusest
kolimise alustamiseks uude koolilinnakusse.
On leitud kaunis koht Nadi linna lähedal,
kus asub rahvusvaheline lennujaam.
Kooli kolimine siia muudab välistudengitel
kooli tulemise lihtsamaks.
Siiani on nad pidanud tegema 12-tunnise bussireisi
kooli praegusesse asukohta.
Uus krunt on vaid 15-minuti autosõidu kaugusel lennujaamast,
mis teeb sõidu kooli mugavamaks
nii tudengitele kui ka külalistele.
Seda piirkonda kutsutakse Sabetoks ja seal on juba teed,
bussiühendus, kliinikud, postkontor ja telefoniteenus olemas.
Waisea Vuniwa, kohaliku misjonipõllu esimees
on kindlustanud 99-aastase uuendatava rendilepingu maaomanikega,
kes rõõmsad, et kristlik kool saab endale kodu nende maadel.
Vuniwa kirjeldab rolli, mida uus kool
koguduse missioonis mängib.
See on eluliselt oluline meie koguduse jaoks,
sest siin õpetame välja noori inimesi,
kes lähevad välja ja teenivad kogukonda
ning juhivad inimesi Jeesuse Kristuse parema tundmiseni.
See koht saab olema ka evangeelne keskus,
kus jõutakse inimesteni meie kogukonnas,
kelleni veel jõutud ei ole.
Ja ma pöördun kõigi poole palvega tulla ja toetada
Vaikse Ookeani Lõunadivisjoni,
et ehitada see kool Jumala auks.
SPA kogudus on näinud tohutut kasvu inimeste hulgas
Vaikse Ookeani Lõunadivisjoni saartel.
Siin kogunevad väikesed kogudusegrupid presentkatte all džunglis
kuni uued kogudusehooned saavad ehitatud.
Üks suuremaid vajadusi neis kiirekasvulistes piirkondades
on õppematerjalid lastele, kes tulevad kirikusse
igal nädalal koos oma vanematega.
Osa selle kvartali 13. hingamispäeva annetustest
aitab muretseda piltplakatid hingamispäeva kooli jaoks saartel.
Need ilusad õpetamisvahendid aitavad õpetada uut põlvkonda
kes võivad siis täita koguduse missiooni
Vaikse Ookeani lõunaosas.
Läbi aastate on SPA koguduse liikmed aidanud toetada tööd
Vaikse Ookeani lõunaosa misjonipõldudel.
Nüüd on Vaikse Ookeani lõunaosa üks juhtivamaid
misjonäridega varustajaid üle kogu maailma.
Kuid siin on ikka veel suured vajadused,
siin on ikka veel tööd, mida teha,
siin on ikka veel palju inimesi, kelleni jõuda.
Täname teie palvemeelse toetuse eest misjonile läbi aastate.
Teie annetused sel kvartalil aitavad õpetada noori inimesi
jutlustama inimestele Vaikse Ookeani lõunaosa saartel.
Teie annetused aitavad ka kasvatada lapsi, kes kuulevad Jumalast,
kes armastab neid ja tahab neid väga varsti koju viia.